recursal/SuperWikiNEXT-32B huggingface dataset:
**புனித ஆன் மகளிர் கல்லூரி** என்பது இந்தியாவின் ஹைதராபாத்தின் மெகதிப்பட்டினம், சந்தோஷ் நகர் காலனியில் 1981 ஆம் ஆண்டு நிறுவப்பட்ட மகளிர் கல்லூரியாகும். நான்கு ஏக்கர் பரப்பளவில் அமைந்துள்ள இக்கல்லூரி, தெலங்காணா மகளிர் பல்கலைக்கழகத்தோடு இணைந்துள்ளது

வரலாறு
------

ஆந்திராவின் குண்டூர் மாவட்டத்தில் உள்ள பிரங்கிபுரம் என்ற சிறிய கிராமத்தைச் சேர்ந்த தாதிபத்ரி ஞானம்மா என்ற சாதாரண பெண்ணால் நிறுவப்பட்ட **புனித ஆனின் சகோதரிகளின் சங்கம்** என்ற தன்னார்வ சேவை நிறுவனத்தின் மூலம், ஏழை இளம் பெண்களை அறிவூட்டுவதற்கும் கல்வி கற்பதற்கும் வேண்டி ஆரம்பிக்கப்பட்டதே இக்கல்லூரியாகும். 

  

  

சிறிய அளவில் ஆரம்பிக்கப்பட்ட இக்கல்லூரியில் தற்போது 2800 க்கும் மேற்பட்ட மாணவர்களும் 100 விரிவுரையாளர்களும் இருக்கின்றனர்.

அங்கீகாரம்
----------

தெலங்காணா மகளிர் பல்கலைக்கழகத்தோடு இணைந்துள்ள இக்கல்லூரி பல்கலைக்கழக மானியக் குழுவினால் (இந்தியா) அங்கீகரிக்கப்பட்டுள்ளதோடு தன்னாட்சி அந்தஸ்தும் வழங்கியுள்ளது. தேசிய மதிப்பீடு மற்றும் அங்கீகார அவையின் (NAAC) நிர்வாகக் குழுவின் பரிந்துரையின் பேரில், மூன்றாவது சுழற்சியில் **'ஏ+' தரம்** வழங்கப்பட்டு மறுஅங்கீகாரம் கொடுக்கப்பட்டுள்ளது.

விருதுகள்
---------

தொடக்கம் முதலே உஸ்மானியா பல்கலைக்கழக தரவரிசைகளில் சிறப்பிடம் பெற்று வரும் இக்கல்லூரி, பல்கலைக்கழகத்தின் தங்கப் பதக்கங்களைத் தவிர, கல்லூரியும் மாணவர்களுக்கு இளங்கலை, முதுகலை மற்றும் முனைவர் பிரிவுகளில் முதலிடம் பெற்றவர்களுக்கு தங்கப் பதக்கங்கள் வழங்கப்பட்டு வருகிறது.

2010 மற்றும் 2014 ஆம் ஆண்டுகளில் பல்கலைக்கழக மானியக் குழுவினால் (இந்தியா) "திறன்மிக்க கல்லூரி" (CPE) என்று பெருமைப்படுத்தப்பட்டுள்ளது.

படிப்புகள்
----------

இக்கல்லூரியானது கலை, சமூக அறிவியல், வணிகம், வணிக மேலாண்மை மற்றும் அறிவியல் ஆகியவற்றில் இடைநிலை முதல் முதுநிலை வரையிலான படிப்புகளை மாணவர்களுக்கு பயிற்றுவிக்கிறது

மேலும் பார்க்கவும்
------------------

* இந்தியாவில் கல்வி
* இந்தியாவில் எழுத்தறிவு
* தெலுங்கானாவில் உள்ள உயர்கல்வி நிறுவனங்களின் பட்டியல்

மேற்கோள்கள்
-----------

1. ↑  "St Anns Degree & PG College" இம் மூலத்தில் இருந்து 8 September 2009 அன்று. பரணிடப்பட்டது.. .
2. ↑  "Stannes, Our Foundress" இம் மூலத்தில் இருந்து 22 January 2011 அன்று. பரணிடப்பட்டது.. .
3. ↑  "யுஜிசி சட்டம் 1956 இன் பிரிவு 2 (எஃப்) & 12 (பி) இன் கீழ் கல்லூரிகள்". .
4. ↑  "Archived copy" இம் மூலத்தில் இருந்து 12 May 2012 அன்று. பரணிடப்பட்டது... பார்த்த நாள்: 2012-02-22.
5. ↑  "செயின்ட் ஆன்ஸ் மகளிர் கல்லூரி". .
6. ↑  "St Anns Degree & PG College" இம் மூலத்தில் இருந்து 19 April 2009 அன்று. பரணிடப்பட்டது.. .
**அபர்ணா இக்கின்சு** (*Aparna Higgins*) ஓர் இந்தியக் கணிதவியலாளர் ஆவார். இவர் கணித ஆராய்ச்சியில் பங்கேற்க இளநிலை கணிதவியலாளர்களை ஊக்குவிப்பதற்காக அறியப்பட்டவர். இக்கின்சு முதலில் உலகளாவிய இயற்கணிதத்தில் நிபுணத்துவம் பெற்றவர். ஆனால் இவரது சமீபத்திய ஆராய்ச்சி வரைபடக் கூழாங்கல் மற்றும் வரி வரைபடங்கள் உட்பட வரைபடக் கோட்பாட்டைப் பற்றியது. இவர் டேட்டன் பல்கலைக்கழகத்தில் கணிதப் பேராசிரியராக உள்ளார்.

கல்வியும் பணியும்
-----------------

இக்கின்சு இந்தியாவின் மும்பையைச் சேர்ந்தவர், மேலும் மும்பை பல்கலைக்கழகத்தில் இளநிலைப் படிப்பை 1978-இல் முடித்தார். இவர் முனைவர் பட்டத்தினை 1983-இல் நோட்ரெ டேம் பல்கலைக்கழகத்தில் *வரிசைப்படுத்தப்படாத இயற்கணிதங்களுடன் தொடர்புடைய பன்முக இயற்கணிதங்கள், உலகளாவிய இயற்கணிதங்களின் பலவீனமான தன்னியக்கவியல் பற்றிய பிரதிநிதித்துவ தேற்ற* ஆய்விற்காக ஆபிரகாம் கோட்சால் மேற்பார்வையில் பெற்றார்.[4]

2009ஆம் ஆண்டில், முந்தைய இயக்குநரான டி. கிறிஸ்டின் ஸ்டீவன்ஸ் பதவி விலகிய போது, இவர் *ப்ராஜெக்ட் நெக்ஸ்ட்டின்* இயக்குநரானார். இந்த திட்டம் கணிதத்தில் புதிய முனைவர் பட்டங்களுக்கான வழிகாட்டுதலை வழங்குவதற்காக அமெரிக்காவின் கணித சங்கத்தின் முன்முயற்சியாகும்.[5]

இக்கின்சு விட்டன்பெர்க் பல்கலைக்கழகத்தில் கணிதப் பேராசிரியரான பில் இக்கின்சு என்பவரை மணந்தார். மேலும் இருவரும் கலிபோர்னியாவில் தங்கள் ஓய்வு நாட்களைக் கழிப்பதை வழக்கமாகக் கொண்டுள்ளனர்.[6]

அங்கீகாரம்
----------

இக்கின்சு 1995ஆம் ஆண்டு அமெரிக்காவின் கணிதவியல் சங்கத்திடமிருந்து, இளநிலை ஆராய்ச்சிக்கான தனது பங்களிப்புகளுக்காக ஒரு சிறந்த ஆசிரியர் விருதை வென்றார்.[1] 2005ஆம் ஆண்டில் அமெரிக்காவின் கணிதவியல் சங்கத்தின் புகழ்பெற்ற கல்லூரி அல்லது பல்கலைக்கழக கணிதக் கற்பித்தலுக்கான டெபோரா மற்றும் பிராங்க்ளின் கைமோ விருதை வென்ற மூன்று பேரில் இவரும் ஒருவர்.[7]

மேற்கோள்கள்
-----------

1. "MAA Prizes Presented in Atlanta" (PDF), *Notices of the American Mathematical Society*, **52** (5): 543–544, May 2005
2. "Married math professors join the CLU community for one year", *The Echo*, California Lutheran University, February 24, 2016, retrieved 2018-02-17
3. "Aparna Higgins", *College of Arts and Sciences Directory*, University of Dayton, retrieved 2018-02-17
4. "Aparna Higgins to Become Director of Project NExT" (PDF), *MAA Focus*, Mathematical Association of America: 15, February–March 2009
5. கணித மரபியல் திட்டத்தில் அபர்ணா இக்கின்சு
6. *Morning speaker*, Pacific Coast Undergraduate Mathematics Conference, March 14, 2009, retrieved 2018-02-17
7. *Aparna Higgins*, Ohio Section of the Mathematical Association of America, retrieved 2018-02-17
**செரியமுண்டம்** என்பது இந்தியாவின் கேரளத்தில் உள்ள ஒரு சிற்றூர் மற்றும் கிராம ஊராட்சி ஆகும்.  இது 11.95  கிமீ 2 பரப்பளவைக் கொண்டுள்ளது. மேலும் 25,760 (1991) மக்களைக் கொண்டுள்ளது. இது திரூர் ஆற்றின் அருகே அமைந்துள்ளது.

வரலாறு
------

இந்தப் பகுதியில் உள்ள பெரும்பாலான நிலங்கள் முன்பு கோழிக்கோடு சமுத்திரிகள் மற்றும் திருக்கண்டியூர் தேவஸ்வத்தின் கீழ் இருந்தன. 1956-ல் கேரள அரசு நிலச் சீர்திருத்தச் சட்டத்தை நிறைவேற்றிய பிறகு, குத்தகைதாரர்கள் நில உரிமையாளர்களாக ஆக்கப்பட்டனர்.

காணதக்க இடங்கள்
---------------

இந்த ஊராட்சியில் பல பழைய பள்ளிவசல்கள் மற்றும் கோயில்கள் உள்ளன. இரிங்காவூர் ஜும்ஆ மஸ்ஜித், வாணியன்னூர் ஜும்ஆ மஸ்ஜித், சோப்பந்தே மண்டகம் கோவில் போன்றவை பழமைவாய்ந்த சமய மையங்களாகும். இங்கு ஒரு பழமையான பிரிட்டிஷ் பங்களாவும் உள்ளது.

போக்குவரத்து
------------

செரியமுண்டம் கிராமம் திரூர் நகரம் வழியாக இந்தியாவின் பிற பகுதிகளுடன் இணைகபட்டுள்ளது. தேசிய நெடுஞ்சாலை எண்.66 திரூர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. நெடுஞ்சாலை எண்.966 பாலக்காடு மற்றும் கோவைக்கு செல்கிறது. அருகிலுள்ள வானூர்தி நிலையம் கோழிக்கோட்டில் உள்ளது. அருகிலுள்ள பெரிய தொடருந்து நிலையம் திரூரில் உள்ளது.

மேற்கோள்கள்
-----------

1. ↑  "Cheriyamundam Pin Code | Postal Code (Zip Code) of Cheriyamundam, Malappuram, Kerala, India". .
|  |
| --- |
| 
**இக் கட்டுரை  மேலைநாட்டுக் கட்டிடக்கலை வரலாற்றுத் தொடரின் ஒரு பகுதியாகும்.** |
| புதியகற்காலக் கட்டிடக்கலை |
| பண்டை எகிப்தியக் கட்டிடக்கலை |
| சுமேரியக் கட்டிடக்கலை |
| செந்நெறிக்காலக் கட்டிடக்கலை |
| பண்டைக் கிரேக்கக் கட்டிடக்கலை |
| பண்டை உரோமன் கட்டிடக்கலை |
| மத்தியகாலக் கட்டிடக்கலை |
| பைசண்டைன் கட்டிடக்கலை |
| ரோமனெஸ்க் கட்டிடக்கலை |
| கோதிக் கட்டிடக்கலை |
| மறுமலர்ச்சிக் கட்டிடக்கலை |
| பரோக் கட்டிடக்கலை |
| புதியசெந்நெறிக்காலக் கட்டிடக்கலை |
| நவீன கட்டிடக்கலை |
| Postmodern architecture |
| Critical Regionalism |
|  |
| தொடர்பான கட்டுரைகள் |
|  |
| கட்டத்தைத் தொகுக்கவும் |

**பைசண்டைன் கட்டிடக்கலை** (Byzantine architecture) என்பது, பைசண்டைன் பேரரசு காலத்தில் உருவாகி வளர்ந்த ஒரு கட்டிடக்கலைப் பாணியாகும். கி.பி 330ல், கொன்ஸ்டண்டைன், உரோமப் பேரரசின் தலைநகரத்தை பைசண்டியத்துக்கு மாற்றியதுடன் பைசண்டைன் பேரரசு உதயமானது. இந்த *பைசண்டியம்* என்றபெயர் பின்னர் கொன்ஸ்டண்டினோப்பிள் என்று மாற்றப்பட்டது. தற்போது இதுவே இஸ்தான்புல் என வழங்குகிறது.

பளிங்குக் கற்கள் அல்லது அதன் வண்ணத்திலான கற்களினால் உள்புறம் வடிவமைக்கப்பட்டுள்ளது.மேலும், கல் மற்றும் செங்கற்களும் அதிகம் பயன்படுத்தப்பட்டுள்ளன.

ஆரம்பகால பைசண்டைன் கட்டிடக்கலை, உரோமக் கட்டிடக்கலையின் தொடர்ச்சியாகவே இருந்தது. இக் காலக் கட்டிடக்கலைக்கு உதாரணங்களாக, பைசண்டியம் சுவர்கள், யெரெபாட்டன் சரே என்பன விளங்குகின்றன.

ஆரம்பகாலப் பைசண்டைன் கட்டிடக்கலைக்குச் சிறந்த எடுத்துக்காட்டான கொன்ஸ்டண்டினோப்பிளில் உள்ள 6 ஆம் நூற்றாண்டைச் சேர்ந்த ஹேகியா ஐரீன் தேவாலயம் - வெட்டுமுகப் படம்
அண்மைக் கிழக்கு நாடுகளின் கட்டிடக்கலைச் செல்வாக்கினால், படிப்படியாகப் புதிய பாணியொன்று உருவாகத் தொடங்கியது. அத்துடன், கிறிஸ்தவ ஆலயக் கட்டிடக்கலையில் இன்றுவரை பின்பற்றப்படும், கிரேக்க சிலுவைக் கிடைப்பட வடிவம் பின்பற்றப்பட்டது. கற்களுக்குப் பதிலாகச் செங்கற்கள் பயன்படுத்தப்பட்டன. கிளாசிக்கல் ஒழுங்குகள் தாராளமாகப் பயன்படுத்தப்பட்டன. வளைவான அலங்காரங்களுக்குப் பதில் மொசைக்குகள் பயன்படுத்தப்பட்டன. குவிமாடங்களைத்(dome) தாங்குவதற்காகப் பெண்டெண்டிவ் என வழங்கப்படும் புதிய முறையொன்று அறிமுகம் செய்யப்பட்டது.

இறுதியில் பைசண்டைன் கட்டிடக்கலை, ரோமனெஸ்க் மற்றும் கோதிக் (Gothic) கட்டிடக்கலைகளுக்கு இடம் விட்டு ஒதுங்கியது. கிழக்கில் இது, ஆரம்பகால இஸ்லாமியக் கட்டிடக்கலையில் குறிப்பிடத்தக்க செல்வாக்கைக் கொண்டிருந்தது. டமாஸ்கஸில் உள்ள உம்மாயாட் பெரிய பள்ளிவாசல், மற்றும் ஜெரூசலத்தில் உள்ள டோம் ஒப் த ரொக் (Dome of the Rock) என்பன சிறந்த உதாரணங்களாகும்.

பிரம்மாண்டமான பைசண்டைன் கட்டடக்கலையின் பல அம்சங்களைக் காட்டும் ஹேகியா சோபியாவின் உட்பகுதி.
பைசண்டைன் கட்டிடக்கலைக்குச் சிறந்த உதாரணங்களாக விளங்குவன:

தற்கால எகிப்தில்

* சென் கத்தறீன் மடாலயம், சினாய்

தற்கால கிரீசில்

* நியா மோனி கத்தோலிக்கொன், சியோஸ்
* புரோண்டோச்சியோன் மடாலயம், மிஸ்ட்ரா
* மவுண்ட் அத்தோஸ் மடாலயங்கள்

தற்கால இத்தாலியில்

* எக்சார்ச் மாளிகை, ரவேன்னா
* சன் மார்க்கோ டி வெனெஸியா
* டோர்செல்லொ பேராலயம், வெனிஸ்

தற்காலத் துருக்கியில்

* எல்ம்ஸ்லி கிலிசே, சப்பாடோசியா
* ஹேகியா சோபியா, இஸ்தான்புல்

தற்கால உக்ரேனில்

* சென். சோபியா, கீவ்

மேற்கோள்கள்
-----------

1. ↑  Dimitriu Hurmuziadis, Lucia (1979) (in ro). *Cultura Greciei*. Editura științifică și encyclopedică. பக். 93.
**எண்ணுரு** அல்லது **எண்குறி** (*Numeral*) என்பது, ஒரு எண்ணைப் பிரதிநிதித்துவப்படுத்தும் ஒரு சொல், குறியீடு அல்லது குறியீடுகளின் சேர்க்கையாகும். "1, 2, 3, 4, 5,..." என் இன்று பரவலாகப் பயன்படுத்தப்படும் எண்ணுருக்கள் அராபிய எண்ணுருக்கள் எனப்படுகின்றன. இவை "I, II, III, IV, V, ..." என எழுதப்படும் ரோம எண்ணுருக்களிலிருந்து வேறுபட்டிருப்பினும், இரண்டும் ஒரே எண்களையே குறிக்கின்றன. இதேபோல சொற்களும் எண்ணுருக்களாகலாம். மேலே குறிப்பிட்ட எண்களை, "ஒன்று, இரண்டு, மூன்று, நான்கு, ஐந்து,...." எனச் சொற்களைப் பயன்படுத்தியும் இலகுவாக குறித்துக் காட்டலாம். கணனிச் சமூகத்துக்குப் பழக்கமான பதினறும எண்ணுரு முறைமையில் "A" தொடக்கம் "F" வரையிலான எழுத்துக்கள் எண்ணுருக்களை உருவாக்கப் பொதுவாகப் பயன்படுகின்றன. 

இவை, அளவு (முதலெண்) , வரிசையெண், அதிர்வெண் (ஒருமுறை, இருமுறை) மற்றும் பகுதி (பின்னம்) போன்ற உறவுகளை வெளிப்படுத்தலாம்.

சில வெவ்வேறுவகை எண்ணுருக்கள் பின்வருமாறு:

* அராபிய எண்ணுருக்கள்
* ரோம எண்ணுருக்கள்
* சீன எண்ணுருக்கள்
* கிரேக்க எண்ணுருக்கள்
* ஹீப்ரூ எண்ணுருக்கள்
* தாய் எண்ணுருக்கள்
* பபிலோனிய எண்ணுருக்கள்
* மாயர் எண்ணுருக்கள்

இவற்றையும் பார்க்கவும்
----------------------

* எண்ணுரு முறைமை
* கணித்தல்
* தசமங்கள்
* பின்னம்
* நூற்றுவீதம்
* கணிதக் குறியீடுகள்
* அலகு

மேற்கோள்கள்
-----------

1. ↑  "What is a numeral?". .
**உலக சாரணியச் சின்னம்** (World Scout Emblem) என்பது சாரணர் இயக்கத்தின் உலக அமைப்பின் சின்னமாகும், மேலும் இது உலகெங்கிலும் உள்ள சாரணர்களால் தங்கள் உறுப்பினர்களைக் குறிக்க அணியப்படுகிறது. ஒவ்வொரு தேசிய சாரணர் அமைப்பும் சின்னம் அணியும் விதத்தைத் தீர்மானிக்கிறது.

வடிவமைப்பின் தோற்றம்
--------------------

படிமம்:World Scout Emblem 1920-1939.svg பேடன் பவல் பயன்படுத்திய1920-1939 இலச்சினையின் பதிப்பு, 
பேடன் பவல் 1897 இல் இந்தியாவில் பணியாற்றிய போது பயிற்சி பெற்ற இராணுவ சாரணர்களுக்கு புளூர்-டி-லிஸ் அம்புக்குறியின் வடிவத்தில் பித்தளை பேட்ஜை வழங்கத் தொடங்கினார். பின்னர் 1897இல் பிரவுன்சீ தீவில் சோதனை முகாமில் பங்கேற்ற அனைவருக்கும் காப்பர் ஃப்ளூர்-டி-லிஸ் பட்டையினை வழங்கினார்.

நிறுவனப் பயன்பாடு
-----------------

பல தேசிய சாரணர் அமைப்புகள் இந்தச் சின்னத்தை பல்வேறு வழிகளில் பயன்படுத்துகின்றன:

### சாரணர் சங்கம்

சாரணர் சங்கம் இந்தச் சின்னத்தை "உறுப்பினர் விருது" என்று குறிப்பிடுகிறது.  பீவர்ஸ், குருளையர், சாரணர்கள், திரி சாரணர்கள் மற்றும் சாரணர் வலையமைப்பு ஆகிய ஒவ்வொரு பிரிவிற்கும் இணைவதற்கான விருதாக இது பயன்படுத்தப்படுகிறது.

மேற்கோள்கள்
-----------

1. ↑  Walker, "Johnny" (2006). "The Fleur-de-lis and the Swastika". *Scout Milestones* இம் மூலத்தில் இருந்து 2011-06-14 அன்று. பரணிடப்பட்டது.. .
2. ↑  "The Scouts Membership Award". .
3. ↑  "Beaver Scout Badges: The Beaver Scout Membership Award". .
4. ↑  "Cub Scout Badges: The Cub Scout Membership Award". .
5. ↑  "Scout Badges: The Scout Membership Award". .
6. ↑  "Explorer Scout Badges: The Explorer Scout Membership Award". .

மேலும் படிக்க
-------------

* J. S. Wilson (1959). *Scouting Round the World* (First ). Blandford Press. பக். 210. .
**கீதாஞ்சலி ராவ்** (பிறப்பு 1972) என்பவர் ஒரு இந்திய நாடக நடிகை, அசைவூட்டப் படக் கலைஞர் மற்றும் திரைப்படப் படைப்பாளி ஆவார்.

வாழ்க்கை வரலாறும் தொழிலும்
--------------------------

கீதாஞ்சலி ராவ் மும்பையில் உள்ள சர். ஜே. ஜே இன்ஸ்டிடியூட் ஆப் அப்ளைடு ஆர்ட் கல்லூரியில் 1994 ஆம் ஆண்டு செயல்முறைசார் கலையில் பட்டப் படிப்பை பயின்று முடித்தார். *ஆரஞ்சு* மற்றும் 'பிரிண்ட்டு ரெயின்போ' என்னும் இரண்டு அசைவூட்டக் குறும்படங்களை சுயாதீனமாக தயாரித்து இயக்கினார். இவரது முதல் அசைவூட்டப் பட குறும்படமான *பிரிண்ட்டு ரெயின்போ* ( 2006 ) கோடாக் குறும்பட விருது, ஸ்மால் கோல்டன் ரெயில் மற்றும் 2006 இல் கேன்சில் நடந்த கிரிட்டிக்கல் வீக் பிரிவில் இளம் விமர்சகர்கள் விருது போன்ற விருதுகளைப் பெற்றது. *பிரிண்ட்டு ரெயின்போ* படமானது 2006 மும்பை சர்வதேச திரைப்பட விழாவில் சிறந்த அசைவூட்டப் படத்திற்கான கோல்டன் காஞ்ச வ் விருதையும் பெற்றது.

2011 கேன்ஸ் கிரிட்டிகல் வீக் குறும்பட நடுவர் குழு உட்பட பல்வேறு திரைப்பட விழாக்களின் நடுவர்க் குழுவில் கீதாஞ்சலி ராவ் இடம்பெற்று பணியாற்றியுள்ளார். 2013 ஆம் ஆண்டு, கீதாஞ்சலி ராவ் குறும்படத் தொகுதியில் ஒரு குறும்படத்தை இயக்கினார். இது ஐந்து குறும்படங்களைக் கொண்ட தொகுப்பாக *ஷாட்ஸ்* என்ற பெயரில் வெளியானது. நீரஜ் கய்வான், வாசன் பாலா, அனுபூதி காஷ்யப் மற்றும் ஷ்லோக் ஷர்மா ஆகியோர் பணியாற்றிய இந்தக் குறும்படங்களின் தொகுப்பை, அனுராக் காஷ்யப் தயாரித்தார்.

இல் 2014 கேன்ஸ் திரைப்பட விழாவில் இவரது அசைவூட்டப் பட குறும்படமான, *ட்ரூ ல்வ ஸ்டோரி* கிரிட்டிகல் வீக்கில் தேர்ந்தெடுக்கப்பட்ட 10 குறும்படங்களில் ஒன்றாக இருந்தது.

2018 ஆம் ஆண்டு, ஷூஜித் சிர்கார் இயக்கிய *அக்டோபர்* என்ற இந்தி நாடகப் படத்தில் வருண் தவான் மற்றும் அறிமுக நடிகையான பனிதா சந்துவுடன் சேர்ந்து திரைப்படத்துறையில் நடிகையாக கீதாஞ்சலி ராவ் அறிமுகமானார். இந்தப் படத்தில் இவர் தில்லி ஐஐடி பேராசிரியரும், சந்துரு என்ற கதாபாத்திரத்தின் தாயாருமான வித்யா ஐயர் என்ற கதாபாத்திரத்தில் நடித்தார். படத்தில் இவரது நடிப்பானது பரவலான பாராட்டுகளைப் பெற்றது. மேலும் இவர் சிறந்த துணை நடிகைக்கான பிலிம்பேர் விருதுக்கான பரிந்துரையைப் பெற்றார்.

இவரது அண்மைய அசைவூட்டப் படமான *பாம்பே ரோஸ்* (2019) என்ற படமானது தாலினில் நடந்த பாஃப் திரைப்பட விழாவில் சர்வதேச விமர்சகர்கள் தேர்வு திரையிடல்களில் ஒன்றாகும். மேலும் இது வெனிஸ் சர்வதேச திரைப்பட விமர்சகர்கள் வாரம் 2019 இல் திரையிடப்பட்டது.

மேற்கோள்கள்
-----------

வெளி இணைப்புகள்
---------------


1. ↑  "Cannes Winners -Cannes Animations on FILMS short". filmsshort.com. பார்க்கப்பட்ட நாள் 2014-08-21.
2. ↑  "People : Matchbox journeys". 10 September 2006. Archived from the original on 13 October 2007. பார்க்கப்பட்ட நாள் 2014-08-21.
3. ↑  "Cannes: Animator Gitanjali Rao's Latest Film Is a Reaction to Bollywood". www.hollywoodreporter.com. 18 May 2014. பார்க்கப்பட்ட நாள் 22 August 2014.
4. ↑  "Shorts hasn't been made for box office: Huma Qureshi". *India Today*. 25 June 2013. பார்க்கப்பட்ட நாள் 2014-08-23.
5. ↑  "After 'Titli', 'True Love Story' at Cannes film fest". Livemint. 22 April 2014. பார்க்கப்பட்ட நாள் 2014-05-14.
6. ↑  "Cannes falls in love". 2 May 2014. பார்க்கப்பட்ட நாள் 2014-05-14.
7. ↑  "Bombay Rose - PÖFF - Pimedate Ööde filmifestival". Archived from the original on 28 April 2020. பார்க்கப்பட்ட நாள் 13 November 2019.
8. ↑  "Venice Critics Week". 4 September 2019.
**அரவிந்தன்**, மலையாளத் திரைப்பட இயக்குநர் ஆவார். இவரது முழுப்பெயர் கோவிந்தன் அரவிந்தன் (கோ. அரவிந்தன்) என்பதாகும்.

வாழ்க்கைக் குறிப்பு
-------------------

இவர் 1935 சனவரி 21 ல் கோட்டயத்தில் பிறந்தார். மலையாள எழுத்தாளரான எம். என். கோவிந்தன் நாயர் இவரது தந்தை. திரைப்பட இயக்குநராகும் முன், மாத்ருபூமி இதழில் ‘செறிய மனுஷ்யரும் வலிய லோகவும்’ என்னும் சித்திரக்கதை எழுதியிருந்தார். 1960களின் ஆரம்பத்தில் வெளியான இந்தக் கதையில் ராமு, குருஜி என்ற கதாப்பாத்திரங்களைக் கொண்டிருந்தது.

திரைத்துறை
----------

சிதம்பரம், வாஸ்துஹாரா உட்பட திரைப்படங்கள், சி. வி. ராமனின் சிறுகதைகளை முதன்மைப்படுத்தி வெளிவந்தன.

விருதுகள்
---------

இவர், சிறந்த இயக்குனருக்கான அரசின் விருதினை, 1974, 1978, 1979, 1981, 1985, 1986, 1990 ஆகிய ஆண்டுகளில் பெற்றார். சிறந்த இயக்குனருக்கான தேசிய விருதினை 1977, 1978, 1986 ஆகிய ஆண்டுகளில் பெற்றார்.

அரவிந்தன் 1991 மார்ச்சு 15 ஆம் நாள் அன்று இறந்தார்.

இயக்கிய திரைப்படங்கள்
---------------------

* உத்தராயனம் (1974)
* காஞ்சன சீதை (1977)
* தம்பு (1978)
* கும்மாட்டி (1979)
* எஸ்தப்பான் (1980)
* போக்குவெயில் (1981)
* விதி (1985)
* த சீர் ஹூ வாக்ஸ் அலோன் (1985)
* சிதம்பரம் (1985)
* த பிரௌன் லான்ட்ஸ்கேப் (1985)
* ஒரிடத்து (1986)
* காண்டூர்ஸ் ஆப் லீனியா‍ர் ரிதம் (1987)
* மாறாட்டம் (1988)
* அனாதி தாரா (1988)
* உண்ணி (1989)
* சகஜ (1990)
* வாஸ்துஹாரா (1991)
**கனேடிய போக்குவரத்து கட்டமைப்பு** (Canadian transportation infrastructure) கனடாவின் சாலைகள், தொடருந்துப் பாதைகள், ஆகாய, கடல்வழி மற்றும் குழாய்வழிக் கட்டமைப்பைக் குறிக்கின்றது. கனடாவின் பரந்த பிரதேசம் காரணமாக எல்லைக்கு எல்லை அதனை இணைக்கும் ஒரு சிறந்த போக்குவரத்து மார்க்கம் அதன் இருப்பிற்கு முக்கியமாக அமைகின்றது. மனிதர்களையும் பொருட்களையும் ஏற்றி இறக்கும் வழிமுறைகள் சிறப்பாக அமைவது பொருளாதரத்திற்கு அவசியமாகவும், அரசியலில் முக்கிய அம்சமாகவும் இருக்கின்றது.

### நெடுஞ்சாலைகள்

* டிரான்ஸ் கனடா நெடுஞ்சாலை

### தொடரூந்து

* கனடா பசுபிக் தொடருந்துப் பாதை
* கனடா தேசிய தொடருந்துப் பாதை

### கடல்வழி

* செயின்ற் லோரன்ஸ் கடல்வழி

வெளி இணைப்புகள்
---------------

* Government Structure and Transportation பரணிடப்பட்டது 2006-07-09 at the வந்தவழி இயந்திரம்
* 
*

மேற்கோள்கள்
-----------

1. ↑  "Transportation in Canada". Statistics Canada இம் மூலத்தில் இருந்து April 10, 2008 அன்று. பரணிடப்பட்டது.. .
2. ↑  "An Analysis of the Transportation Sector in 2005". Statistics Canada இம் மூலத்தில் இருந்து April 9, 2008 அன்று. பரணிடப்பட்டது.. .
3. ↑  G.P. de T. Glazebrook, *A history of transportation in Canada* (1938; reprinted 1969)
காஃவீன் மூலக்கூற்றின் முத்திரட்சி கருத்துப்படம். சிவப்பு உருண்டைகள் ஆக்ஸிஜன் அணுக்கள், நீல உருண்டைகள் நைட்ரஜன் அணுக்கள், சாம்பல் நிறத்தில் இருப்பவை கரிம அணுக்கள், வெள்ளை நிறத்தில் உள்ளவை ஹைட்ரஜன் அணுக்கள்
காஃவீன் மூலக்கூற்றின் வேதியியல் படம்
**காஃவீன்** (*Caffeine*, **காஃபீன்**) என்பது சில செடிகொடிகளில் உள்ள மனிதர்களுக்கு ஒரு புத்துணர்வூட்டும் (விறுவிறுப்பூட்டும்) ஒரு பொருள் (போதைப் பொருள்). இது காப்பியில் இருப்பதை முதலில் உணர்ந்ததால் இதற்கு காஃவீன் என்று இத்தாலிய மொழிவழி இப்பெயர் ஏற்பட்டது. இதே பொருள் பிற செடிகொடிகளில் இருந்து பெறும்பொழுது வேறு பெயர் கொண்டாலும் இதன் வேதியியல் பெயர் காஃவீன் (Caffeine) என்பதுதான். பிற செடிகளில் இருந்து பெறும் பொருள்களுக்கு சில எடுத்துக்காட்டுகள்: தேயிலைச் செடியில் இருந்து பெறுவதை *தேயீன்* (theine) என்றும், குவாரான் என்னும் செடியில் இருந்து பெறுவதை *குவாரைன்* (guaranine) என்றும், யெர்பா மேட் என்னும் செடிப்பொருளில் இருந்து பெறுவதை *மேட்டீன்*(mateine) என்றும் கூறுவது வழக்கம்.

காஃவீன் என்னும் வேதிப்பொருள் ஏறத்தாழ 60 செடிகொடிகளில் காணப்படுகின்றது. இது சில சூழல்களில் பூச்சிக்கொல்லியாகவும் பயன்படுகின்றது. இது மனிதர்களுக்கு பழக்க அடிமைத்தனம் ஊட்டும் பொருள்களின் ஒன்றாக கருதப்படுகின்றது. இப்பொருளின் மூலக்கூற்றில் நான்கு நைட்ரஜன் அணுக்களும் இரண்டு ஆக்சிசன் அணுக்களும், மூன்று மெத்தில் (CH3) குழுக்களும் உள்ளன.
கேரளத்தின்  காசர்கோடு மாவட்டத்தில் காசர்கோடு வட்டம் அமைந்துள்ளது. இது மஞ்சேஸ்வரம், காசர்கோடு, உதுமை ஆகிய மண்டலங்களை உள்ளடக்கியது. இதன் தலைமையகம் காசர்கோட்டில் உள்ளது.

மஞ்சேஸ்வரம் மண்டலம்
-------------------

மஞ்சேஸ்வரம் மண்டலத்தில்  மஞ்சேஸ்வரம்,  வோர்க்காடி,  மீஞ்ச,  பைவளிகெ,  மங்கல்பாடி,  என்மகஜெ,  புத்திகெ,  கும்பள ஆகிய எட்டு ஊராட்சிகள் உள்ளன.

காசர்கோடு மண்டலம்
-----------------

காசர்கோடு மண்டலத்தில்  மொக்ரால் - புத்தூர்,  மதூர்,  செங்கள,  பதியடுக்க,  கும்படாஜெ,  பேலூர்,  காறடுக்க ஆகிய ஊராட்சிகள் உள்ளன.

### உதுமை மண்டலம்

 செம்மநாடு,  உதுமை,  பள்ளிக்கரை,  புல்லூர்-பெரிய,  பேடடுக்க,  முளியார்,  குற்றிக்கோல்,  தேலம்பாடி ஆகிய எட்டு ஊராட்சிகள் உதுமை மண்டலத்தில் உள்ளன.

சான்றுகள்
---------

1. ↑  "Vidyanagar Pin Code, Vidyanagar, Kasargod Map, Latitude and Longitude, Kerala". .
2. ↑  indcareer.com (2012-07-31). "Central University of Kerala, Vidyanagar" (in en). .
3. ↑  "villages in kasaragod taluk". .

மேற்கோள்கள்
-----------



| * பா
* உ
* தொ
காசர்கோடு மாவட்டம் |
| --- |
| காசர்கோடுமாவட்ட நகரங்களும் ஊர்களும் | 
ஒடயஞ்சால் **·**  காஞ்ஞங்ஙாடு **·**  காசர்கோடு **·**  குட்லு **·**  கும்பளா **·**  மஞ்சேஸ்வரம் **·**  உதுமா நீலேஸ்வரம் **·**  செறுவத்தூர் **·**  காசர்கோடு **·**  திருக்கரிப்பூர்  **·**  பேக்கல்  **·**  உப்பளா
 |
| ஆலப்புழை **·**  எறணாகுளம் **·**  இடுக்கி **·**  கண்ணூர் **·**  காசர்கோடு **·**  கொல்லம் **·**  கோட்டயம் **·**  கோழிக்கோடு **·**  மலப்புறம் **·**  பாலக்காடு **·**  பத்தனம்திட்டா **·**  திருவனந்தபுரம் **·**  திருச்சூர் **·**  வயநாடு |
கால்வனாமீட்டர்
**கால்வனாமீட்டர்** (Galvanometer) என்பது மின்னோட்டத்தை கண்டறிவதற்கும் மற்றும் அளவிடுவதற்கும் பயன்படும் ஒரு மின்னியல் இயந்திரக் கருவி ஆகும். ஒரு நிலையான காந்தப்புலத்தில் உள்ள ஒரு கம்பிச்சுருளின் வழியாகப் பாயும் மின்னோட்டத்திற்கான துலங்கலாக ஒரு சுழல் விலகலை உருவாக்கக்கூடிய முனைப்பியாக கால்வனாமீட்டர் செயல்படுகிறது. தொடக்க காலத்தில் கால்வனாமீட்டர்கள் அளவீடுகள் செய்யப்பட்டதாக உருவாக்கப்படவில்லை. ஆனால், பின்னர் மேம்பாடுகள் செய்யப்பட்டு, ஒரு மின்சுற்றில் ஓடிக்கொண்டிருக்கிற மின்னோட்டத்தை அளவிடப் பயன்படுத்தப்படும் அம்மீட்டர்களாக மாற்றப்பட்டன.

1820 ஆம் ஆண்டில் ஆன்சு கிருத்தியான் ஆர்ஸ்டெட் என்பவர் மின்னோட்டம் பாய்கின்ற ஒரு மின்சுற்றுக்கு அருகில் வைக்கப்பட்ட காந்த ஊசியானது விலகல் அடைவதைக் கண்டு அதனடிப்படையில் கால்வனாமீட்டரின் உருவாக்கத்திற்கான கருத்துருவை முன்வைத்தார்.

மேற்கோள்கள்
-----------

1. ↑  Schiffer, Michael Brian. (2008)"Electromagnetism Revealed," Power Struggles: Scientific Authority and the Creation of Practical Electricity Before Edison. Page 24.
2. ↑  "Schweigger Multiplier – 1820". National High Magnetic Field Laboratory. .
3. ↑  Lindley, David, *Degrees Kelvin: A Tale of Genius, Invention, and Tragedy*, pp. 132–133, Joseph Henry Press, 2004 ISBN 0309167825
ஆடி மாதத்தில் சூரியனின் நிலை.
தமிழ் நாட்காட்டியின்படி ஆண்டின் நான்காவது மாதம் **ஆடி** (ஒலிப்புⓘ) ஆகும். சூரியன் கடக இராசியுட் புகுந்து அதைவிட்டு வெளியேறும் வரையிலான 29 நாள், 28 நாடி, 12 விநாடி கொண்ட கால அளவே இம் மாதமாகும். வசதிக்காக இந்த மாதம் 30 அல்லது 31 நாட்களை உடையதாகக் கொள்ளப்படும். முற்காலத்தில் தமிழர் ஆடிப்பிறப்பைச் சிறப்பாகக் கொண்டாடுவர். தற்காலத்தில் இவ்வழக்கம் அருகிவிட்டது. இம்மாதத்தில் வரும் புதுநிலவு மறைந்த குடும்ப முன்னோர்களுக்கு ஆற்றங்கரை அல்லது கடற்கரையில் திதிக் கொடுக்கும் ஆடி அமாவாசை மற்றும் ஆறுகளில் புனல் பொங்கிவந்து ஆடிப்பட்டம் தேடி விதை விதைக்கும் திருநாளான ஆடி மாத பதினெட்டாம் நாள் ஆடிப்பெருக்கு ஆகியன கொண்டாடப்படுகின்றன.

இந்த மாதத்தினோடு தொடர்புள்ள பழமொழிகள்:

* ஆடிப்பட்டம் தேடிவிதை
* ஆடிக்காற்றில் அம்மியும் பறக்கும்

ஆடி மாதம் தட்சிணாயனம் (தென்திசையேகல்) ஆரம்பமாகிறது. ஆண்டினை இரண்டு அயனங்களாக (கதிர் நகர்வு) பிரிப்பர். ஆடி முதல் மார்கழி வரையிலான தட்சிணாயனமும், தை முதல் ஆனி வரை உத்திராயனமும் (வடதிசை நகர்தல்) ஆகும். காலை வேளையில் கதிரவன் வடகிழக்கு நோக்கி நகர்தலை விட்டு தென்கிழக்கு திசை ஏகுவான். இந்து தொன்மவியலில் இது சூரியனின் தேர் திசை திரும்புவதாக குறிப்பிடப்படுகிறது.

ஒன்று மழைக் காலத்தின் துவக்கத்தையும், மற்றொன்று கோடைக் காலத்தின் துவக்கத்தையும் குறிக்கிறது.

இவற்றையும் பார்க்கவும்
----------------------

* ஆடித் தள்ளுபடி
* சந்திர மாதம்
* காலக்கணிப்பு முறைகள்
* இந்திய வானியல்

வெளியிணைப்புக்கள்
-----------------

* ஆங்கில தேதியிலிருந்து தமிழ் தேதி வருவித்தல்
* தமிழ் நாட்காட்டி பரணிடப்பட்டது 2006-12-14 at the வந்தவழி இயந்திரம்

  


| தமிழ் மாதங்கள் |
| --- |
| சித்திரை | வைகாசி | ஆனி | ஆடி | ஆவணி | புரட்டாசி | ஐப்பசி | கார்த்திகை | மார்கழி | தை | மாசி | பங்குனி |
**கிஷோடென்** அல்லது **கிச்சிசோடென்** அல்லது **குடோகுடென்** என்பது ஒரு ஜப்பானிய பெண் தெய்வம். இது இந்து தெய்வமான லட்சுமியிலிருந்து பௌத்த மதத்தின் வழியாகத் தழுவி எடுக்கப்பட்டது. ஜுரோஜின் அல்லது ஃபுகுரோகுஜுவுக்குப் பதிலாக கிச்சிசோடென் சில சமயங்களில் அதிர்ஷ்டத்தின் ஏழு கடவுள்களில் ஒருவராக (*ஃபுகுஜின்*) பெயரிடப்படுகிறார். எடுத்துக்காட்டாக, *புட்சுஸுய்* தொகுப்பின் 1783 பதிப்பில் (1796 இல் மறுபதிப்பு செய்யப்பட்டது), கிச்சிசோடென் ஏழு ஃபுகுஜின்களில் ஒன்றான ஃபுகுரோகுஜுவை மாற்றினார். கிச்சிசோடென் மகிழ்ச்சி, கருவுறுதல் மற்றும் அழகு ஆகியவற்றின் தெய்வமாக கருதப்படுகிறார். அவரின் உருவப்படத்தில் பொதுவாக அவரது கையில் ஒரு நியோய்ஹோஜு ரத்தினம் (如意宝珠) உள்ளது. கிச்சிசோடென் மற்றும் நியோய்ஹோஜு ரத்தினம் இரண்டும் *ககோமின்* சின்னத்தால் குறிப்பிடப்படுகின்றன.

ஏழு ஃபுகுஜின்களில் கிச்சிசோடென் கணக்கிடப்படும்போது, சக ஃபுகுஜின் டைகோகுடென் பெண்பால் வடிவில் கருதப்படும்போது, இந்து முப்பெரும் தேவியர்கள் மூன்றும் ஃபுகுஜினில் குறிப்பிடப்படுகின்றன, டைகோகுடென் பார்வதியையும், பென்சைட்டன் சரசுவதியையும் பிரதிநிதித்துவப்படுத்துகிறார்கள்.

மேற்கோள்கள்
-----------

1. 1 2  "Wooden figure of Kichijōten". The British Museum. பார்க்கப்பட்ட நாள் 27 August 2012.
2. 1 2  "Butsuzōzui (Illustrated Compendium of Buddhist Images)" (in ஜப்பானியம்). Ehime University Library. 1796. p. (077.jpg). Archived from the original (digital photos) on 10 October 2018. பார்க்கப்பட்ட நாள் 14 May 2016.
3. ↑  "Kichijoten Japanese Lucky Goddess of Beauty". 2023-02-10. Archived from the original on 10 February 2023. பார்க்கப்பட்ட நாள் 2023-03-01.
4. ↑  "Kisshōten (Kichijōten)". Philadelphia Museum of Art. பார்க்கப்பட்ட நாள் 27 August 2012.
5. ↑  Neighbour-Parent, Mary. "Kichijouten 吉祥天". *JAANUS*. Atsumi International Scholarship Foundation.
6. ↑  "Butsuzōzui (Illustrated Compendium of Buddhist Images)" (in ஜப்பானியம்). Ehime University Library. 1796. p. (059.jpg). Archived from the original (digital photos) on 10 October 2018. பார்க்கப்பட்ட நாள் 14 May 2016.
**யூரியா பாசுபேட்டு** (*Urea phosphate*) என்பது CH7N2O5P என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். யூரியாவும் பாசுபாரிக் அமிலமும் 1:1 என்ற விகிதத்தில் சேர்ந்து யூரியா பாசுபேட்டு உருவாகிறது. ஒர் உரமாக இது பயன்படுகிறது. 17-44-0 என்ற நைட்ரசன் பாசுபரசு பொட்டாசியம் வாய்ப்பாட்டைக் கொண்டிருக்கும் இது தண்ணீரில் கரையும். வலுவான அமிலக் கரைசலை உருவாக்கும். 

யூரியா பாசுபேட்டு உர விற்பனையாளர் பைகளில் கிடைக்கிறது. இவை பையகப்படுத்துகையில் யூபி என்ற தனிமுத்திரை இடப்பட்டு விற்கப்படுகின்றன. 15-5-15 மற்றும் 13-2-20 போன்ற நீரில் கரையக்கூடிய வாய்பாடுகளை உருவாக்க கால்சியம் நைட்ரேட்டு, மக்னீசியம் நைட்ரேட்டு மற்றும் பொட்டாசியம் நைட்ரேட்டு ஆகியவற்றைக் கொண்ட சேர்மங்களில் இது சில நேரங்களில் சேர்க்கப்படுகிறது. யூரியா பாசுபேட்டின் அமிலத்தன்மை Ca, Mg மற்றும் P ஆகியவை கரைசலில் இணைந்து இருக்க அனுமதிக்கிறது. குறைந்த அமிலத் தன்மை நிலைகளில், Ca-Mg பாசுபேட்டுகள் வீழ்படிவாக அடியில் இருக்கும். யூரியா பாசுபேட்டு பெரும்பாலும் குழாய் அமைப்புகளை சுத்தம் செய்ய சொட்டு நீர் பாசனத்தில் பயன்படுத்தப்படுகிறது.

யூரியா பாசுபேட்டு படிக அமைப்பில் உள்ள பாசுபாரிக்கு அமிலம் மற்றும் யூரியா மூலக்கூறுகள் சிக்கலான ஐதரசன் பிணைப்பு வலையமைப்பை உருவாக்குகின்றன. தண்ணீரில் கரைக்கும் போது இது சுதந்திரமாக பிரிகிறது.

மேற்கோள்கள்
-----------

1. ↑  Sundera-Rao, R. V. G.; Turley, J. W.; Pepinsky, R. (1957). "The crystal structure of urea phosphate". *Acta Cryst.* **10** (6): 435–436. doi:10.1107/S0365110X57001425. Bibcode: 1957AcCry..10..435S.
**குடும்ப மரம்** (Family tree) என்பது குடும்ப நபர்களின் பரம்பரையை குறிக்கும் அட்டவணை ஆகும். இதை கொடிவழி என்றும் கூறுவர்.

இது மரத்தின் அமைப்பினை தலைகீழாக மூதாதை முதல் பேரன் வரை பரம்பரை நபர்களின் குடும்ப மூலத்தின் வரலாற்றை காட்டுகிறது.

இதில் குடும்ப நபர்களின் பெயர், புகைப்படம், பிறப்பு, திருமணம், இறப்பு ஆகிய தேதி மற்றும் தொடர்பு குறிப்புகள் இருக்கும்.

இதனை தாய்வழி உறவு முறை, தந்தைவழி உறவு முறை, கணவன், மனைவி, மகன், மகள், மணவழிக் குடும்பம், உறவுமுறைகளை விரிவுபடுத்தி கொள்ளலாம்.

மேற்கோள்கள்
-----------

1. ↑  GRENSTAM pp. 490-491
2. ↑  Simon Julian Gilmour (2000) *Daz Sint Noch Ungelogeniu Wort: A Literary and Linguistic Commentary on the Gurnemanz Episode in Book III of Wolfram's Parzival*. Universitätsverlag Winter, 2000. p.64
3. ↑  Boccaccio, Giovanni (14 October 2020). *The decameron*. W. W. Norton, Incorporated. பன்னாட்டுத் தரப்புத்தக எண்:978-0-393-42788-2. இணையக் கணினி நூலக மையம்:1155486357. .

வெளி இணைப்புகள்
---------------

* 
* 
* 

விக்கிமீடியா பொதுவகத்தில்,  
 ***Family trees***   
என்பதில் ஊடகங்கள் உள்ளன.
ஒரு பொருளின் **இயக்க ஆற்றல்** என்பது அப்பொருளின் நகர்ச்சி காரணமாக அதனிடம் இருக்கும் அதிக (எச்சான) ஆற்றலாகும். ஒரு குறிப்பிட்ட நிறையுள்ள பொருளை, அதன் சடநிலையில் இருந்து தற்போதைய வேகத்திற்குச் செலுத்தத் தேவையான வேலையே (பளு) இயக்க ஆற்றல் என்று வழங்கப் படும்.

தனது முடுக்கத்தின் போது அடைந்த ஆற்றலை அதன் வேகம் மாறாதிருக்கும் வரை அப்பொருள் மாறாமல் கொண்டிருக்கும். அதே அளவுள்ள ஆற்றலை நொசிவாகச் (அல்லது எதிராகச்) செலுத்தினால் மட்டுமே அதன் வேகம் மட்டுப்பட்டு அப்பொருள் நிலைக்குத் திரும்பும்.

*முதன்மைக் கட்டுரை:* ஆற்றல்

இயக்க ஆற்றலைச் சரியாகப் புரிந்து கொள்ள சில எடுத்துக்காட்டுக்களைப் பார்ப்போம். ஒரு மிதிவண்டியோட்டி தான் உண்ட உணவின் வேதி ஆற்றலைப் பயன்படுத்தி மிதிவண்டியை மிதித்துச் செல்வதன் மூலம் ஒரு குறிப்பிட்ட வேகத்தில் செல்கிறார். அந்த வேகத்தில் காற்றின் எதிர்த் தடையையும் உராய்வையும் தவிர்க்கத் தேவையானது போக அதிக வேலை செய்யாமலே அதே வேகத்தைத் தொடர்ந்து கொண்டிருக்க முடியும். இங்கு ஆற்றல் இயக்கத்தின் ஆற்றலாக (இயக்க ஆற்றல்) மாற்றப் பட்டிருக்கிறது. ஆனால், இந்த ஆற்றல் மாற்றம் மிகுந்த செயல்திறன் கொண்டதல்ல. பக்கவிளைவாய் மிதிவண்டியோட்டியினுள்ளே வெப்பமும் உண்டாக்கப் பட்டிருக்கும்.

நகரும் மிதிவண்டியினதும், வண்டியோட்டியினதுமான இயக்க ஆற்றலைப் பிற வடிவங்களுக்கும் மாற்ற முடியும். எச்சான வேலை செய்யாமல் ஒரு மலையுச்சியில் ஏறி அதன் உச்சிக்கு வந்தபோது முழுமையாக வண்டி நின்று போனால், அங்கே இயக்க ஆற்றல் புவியீர்ப்பு நிலை ஆற்றலாக மாறியிருக்கும். மீண்டும் மலையுச்சியின் மறுபக்கம் சென்று கீழே செலுத்துவாராயின் நிலை ஆற்றல் மீண்டும் இயக்க ஆற்றலாய் மாறியிருக்கும். ஆற்றலின் ஒரு பகுதி உராய்வின் காரணமாய் வெப்ப ஆற்றலாக மாறி இருக்கும் என்பதால், முந்தைய வேகத்தை அப்படியே பெற இயலாது. அதற்கு இன்னும் கொஞ்சம் வேலை செய்ய வேண்டும். ஆற்றல் அழிந்து போகவில்லை. ஒரு வடிவத்தில் இருந்து இன்னொரு வடிவத்திற்கு மாறி இருக்கிறது. அவ்வளவே. அதேபோல ஓட்டுனர் பிரேக் (தடை) கைக்கொண்டால் அப்போது இயக்க ஆற்றல் முழுவதுமாக உராய்வின் காரணமாக வெப்ப ஆற்றலாய் மாறியிருக்கும்.

மேற்கோள்கள்
-----------

1. ↑  Jain, Mahesh C. (2009). *Textbook of Engineering Physics (Part I)*. PHI Learning Pvt.. பக். 9. பன்னாட்டுத் தரப்புத்தக எண்:978-81-203-3862-3.. பார்த்த நாள்: 2018-06-21. , Chapter 1, p. 9 பரணிடப்பட்டது 2020-08-04 at the வந்தவழி இயந்திரம்
2. ↑  Resnick, Robert and Halliday, David (1960) *Physics*, Section 7-5, Wiley International Edition
3. ↑  Brenner, Joseph (2008). *Logic in Reality* (illustrated ). Springer Science & Business Media. பக். 93. பன்னாட்டுத் தரப்புத்தக எண்:978-1-4020-8375-4.. பார்த்த நாள்: 2016-02-01.  Extract of page 93 பரணிடப்பட்டது 2020-08-04 at the வந்தவழி இயந்திரம்
**பாட்டு வாத்தியார்** (*Paattu Vaathiyar*) இயக்குனர் டி. பி. கஜேந்திரன் இயக்கிய தமிழ்த் திரைப்படம். இதில் ரமேஷ் அர்விந்த், ரஞ்சிதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 22-சூலை-1995.

நடிகர்கள்
---------

* ரமேஷ் அரவிந்த்
* ரஞ்சிதா
* ஜெய்சங்கர்
* செந்தில்
* ரவீந்திரன்
* ரவிகாந்த்
* கோவை சரளா
* ராகவி
* குமரிமுத்து
* குலதெய்வம் ராஜகோபால்

கதைச்சுருக்கம்
--------------

செல்வந்தர் பாண்டியன் (ஜெய்சங்கர்) அவர் வாழும் கிராமத்தின் தலைவர். கடந்த காலத்தில் அக்கிராமத்திற்கு பள்ளிக் கூடம் கட்டித் தந்தவர். அந்த பள்ளியின் தலைமை ஆசிரியரை காட்டிலும், பாண்டியனின் மகள் தெய்வானைக்கு (ரஞ்சிதா) செல்வாக்கு அதிகம். அவள் கட்டளையின் படி தான் ஆசிரியர்கள் நடந்தனர்.

அந்த கிராமத்தில் சில கட்டுப்பாடுகள் உண்டு. உள்ளூரில் மட்டும் தான் திருமணத்திற்கு பெண் எடுக்க முடியும். கிராமப் பெண்கள் கிராமத்தை தாண்டி வெளியே செல்ல அனுமதி கிடையாது.

பாண்டியனின் பள்ளிக் கூடத்தில், இசை கற்றுத்தர, ரமேஷ் (ரமேஷ் அரவிந்த்) நகரத்திலிருந்து வருகிறான். துவக்கத்தில், மாணவர்கள் கற்காமல் ரமேஷை கலாட்டா செய்தாலும், நாளடைவில் மாணவர்களை தன் வசப்படுத்துகிறான் ரமேஷ். அந்நிலையில், கருத்து வேறுபாட்டின் காரணமாக தெய்வானையுடன் மோதல் ஏற்படுகிறது. பின்னர், மோதல், ரகசிய காதலாக மாறுகிறது. அதே சமயம், பாண்டியனின் உறவினர் பேச்சிமுத்து (ரவிகாந்த்) சிறையிலிருந்து ஊர் திரும்புகிறான்.

கடந்த காலத்தில், ஊர் கட்டுப்பாட்டை மீறி கற்பகமும், வெற்றியும் காதலித்தனர். கிராம மக்களுக்கு தெரிய வந்த உடன், பேச்சிமுத்து வெற்றியை கொன்று சிறை சென்று விடுகிறான். கற்பகம் மனநிலை பாதிக்கப்படுகிறாள்.

நேரம் பார்த்து பேச்சிமுத்துவை பழி வாங்க காத்திருக்கிறான் கற்பகத்தின் அண்ணன் மாரப்பன். கிராமக் கட்டுப்பாட்டை மீறி வெளியூரைச் சேர்ந்த ரமேஷும், உள்ளூர் தெய்வானையும் காதல் செய்வது மாரப்பனுக்கு தெரியவந்து என்னவானது எனபதே மீதிக் கதையாகும்.

ஒலிப்பதிவு
----------

8 பாடல்களைக் கொண்ட இசைத் தொகுப்பு 1995 ஆம் ஆண்டு வெளியானது. வாலி, புலமைப்பித்தன், ந. காமராசன், பிறைசூடன், இளையராஜா ஆகியோர் எழுதிய பாடல் வரிகளுக்கு இளையராஜா இசை அமைத்தார்.

மேற்கோள்கள்
-----------

1. ↑  "spicyonion.com".
2. ↑  "www.gomolo.com". Archived from the original on 2018-06-20. பார்க்கப்பட்ட நாள் 2019-02-26.
3. ↑  "www.cinesouth.com". Archived from the original on 2004-11-12. பார்க்கப்பட்ட நாள் 2019-02-26.`{{cite web}}`: CS1 maint: unfit URL (link)
4. ↑  "groups.google.com".
5. ↑  "groups.google.com/d/msg/soc.culture.tamil".
6. ↑  "play.raaga.com".
7. ↑  "www.saavn.com".

வெளி இணைப்புகள்
---------------

1. பரணிடப்பட்டது 2012-10-03 at the வந்தவழி இயந்திரம்
நிலையாக உள்ள நிலவியல் சூழல்களில் பொருத்தப்பட்டிருந்த, 23 நீர்மட்ட ஏற்றத்தாழ்வுகளை அளக்கும் கருவிகளின் அளவீடுகளில் இருந்து பெற்ற, சராசரி கடல்மட்டத்தில் ஏற்பட்ட மாற்றத்தைக் காட்டும் படம்.
**சராசரி கடல் மட்டம்** (*Mean sea level*, MSL) என்பது பொருத்தமான நிலத்திலுள்ள நிலையான ஓர் ஆதாரப் புள்ளியின் சார்பான கடலின் உயரமாகும். ஆனால் நிலத்திலுள்ள ஆதாரப் புள்ளியை தெரிவுசெய்வது மிகச் சிக்கலான பணியாகும். மேலும் கடலின் சரியான உயரத்தைக் கண்டறிவது கடினமான செயலாகும். பரணிடப்பட்டது 2006-04-15 at the வந்தவழி இயந்திரம் சராசரி கடல் மட்டம் என்பது கடல் அலை, காற்று போன்றவற்றால் பாதிக்கப்படாத நிலையாக நிற்கும் கடலின் உயரமாகும். கணிப்பின் போது நீண்ட நேரத்துக்கு எடுக்கப்படும் உயர அளவீடுகளின் சராசரி மதிப்பை, சராசரி கடல் மட்டமாக கொள்ளப்படும். கடலின் உயரம் நிலத்துக்கு சார்பாக அளவிடப்படுவதால் சராசரி கடல் மட்டமானது கடல் நீர் உயர வேறுபாட்டாலோ அல்லது நிலத்தில் ஏற்படும் உயரவேறுபாடு காரணமாகவோ மாற்றம் அடையலாம்.

**கடல் மட்டத்துக்கு மேல்** (*above sea level*) பொதுவாக கடல் மட்டத்திற்கு மேல் உள்ள ஓர் இடத்தின் உயரத்தைக் குறிக்கப் பயன்படுத்தப்படுகிறது. கடல் மட்டம் என்பது சராசரியாக கடல் ஒட்டிய நிலத்தின் நிலை ஆகும். கடல் மட்டத்திற்கு மேல் உயரத்தைப் பொருத்து வளிமண்டல அழுத்தம் வேறுபடும். எனவே வான்வழிப் போக்குவரத்தில் இது ஒரு முக்கிய குறியீடு ஆகும். இவ்வளவீடு உண்மையில் **சராசரி கடல் மட்டத்திற்கு மேல்** (*above mean sea level*, AMSL) என்பதையே குறிக்கிறது.

கடல் மட்டம் உயர்வு
------------------

அமெரிக்காவில் அமைந்துள்ள புவி மற்றும் கோள் அறிவியல் துறை சார்பில் இரண்டரை ஆண்டுகளாக நடந்த ஆராய்ச்சியில் கடந்த நூற்றாண்டைவிட இந்த நூற்றாண்டில் 14 செ.மீட்டர்கள் கடல் மட்டம் உயர்ந்துள்ளதாகத் தெரிவித்துள்ளனர். கடந்த 1000 முதல் 1400 ஆம் ஆண்டுவரை புவி குளிர்ந்து இருந்ததால் 8 செ.மீட்டர்களே கடல் மட்டம் உயர்ந்தது குறிப்பிடத்தக்கது.

மேற்கோள்கள்
-----------

1. ↑
2. ↑  வேகமாக உயரும் கடல்நீர் மட்டம் தி இந்து தமிழ் 24 பிப்ரவரி 2016
3. ↑  sea level rise is the fastest since 800 BCE ஏ ஆர் எஸ் 24 பிப்ரவரி 2016
**கண்டங்கண்டை நீர்கோலி** அல்லது **ஆசிய தண்ணீர் பாம்பு** (*Fowlea piscator*) என்பது ஒரு நஞ்சற்ற பாம்பு வகை ஆகும் இப்பாம்புகள் ஆசியாவில் காணப்படுகினறன.

இந்த பாம்பின் கண்கள் சிறியதாகவும், அதன் நாசியில் இருந்து குறைந்த தூரத்தில் இருக்கும். கண்களைச் சுற்றி கருவளையம் அமைந்திருக்கும். நடுத்தர அளவில் பளபளப்பான மேடான செதில்களைக் கொண்டிருக்கும். இதன் தலை கூர்மையாகவும், கழுத்திலிருந்து வேறுபட்டு தெரியும். உடலின் அடிப்பகுதி வெள்ளையாகக் காணப்படும். இதன் உடல் முழுவதும் சதுரங்க அட்டைப்போனறு புள்ளி அமைப்பு இருக்கும்.

வாழ்விடம்
---------

இந்தப் பாம்புகள் நன்னீர் ஏரிகள், ஆறுகள் போன்ற இடங்களின் அருகில் காணப்படுகின்றன. இதன் உணவு சிறிய மீன் மற்றும் நீர்த் தவளைகள் ஆகும்.

பரவல்
-----

இப்பாம்பினங்கள் ஆப்கானிஸ்தான், வங்காளதேசம், பாக்கித்தான், இலங்கை, இந்தியா, மியான்மர், நேபாளம், தாய்லாந்து, லாவோஸ், கம்போடியா, வியட்நாம், மேற்கு மலேசியா, சீனா ( ஜேஜியாங், ஜியாங்சி, புஜியான் மாகாணம், குவாங்டாங், ஹைனன், குவாங்ஸி, யுன்னான் மாகாணங்கள்), தைவான், இந்தோனேசியா (சுமத்ரா, ஜாவா, போர்னியோ, சுலவேசி) போன்ற நாடுகளில் காணப்படுகிறது.

பல மொழிகளில் இதன் பெயர்
-----------------------

* அஸ்சாமி - ঢোঁৰা সাপ
* பெங்காலி - ঢোঁড়া সাপ
* ஒரியா- ଧଣ୍ଡ ସାପ
* குஜராத்தி - dendu saap
* இந்தி - Dendu saap
* இந்தோனேசியா - Bandotan
* கன்னடம் - ನೀರು ಹಾವು
* மராத்தி - दिवड
* மலையாளம் - നീർക്കോലി
* தெலுங்கு - నీరు కట్టు (neeru kattu)

மேற்கோள்கள்
-----------

1. ↑  Stuart, B.L. Wogan, G. Thy, N. Nguyen, T.Q. Vogel, G. Srinivasulu, C. Srinivasulu, B. Shankar, G. Mohapatra, P. Thakur, S. & Papenfuss, T. (2021). "*Fowlea asperrimus*". *The IUCN Red List of Threatened Species* (IUCN) **2021**: e.T172646A1358305.. பார்த்த நாள்: 15 January 2021.
2. ↑  வார்ப்புரு:EMBL species. www.reptile-database.org.
3. ↑  Boulenger GA (1890). *The Fauna of British India, Including Ceylon and Burma. Reptilia and Batrachia.* London: Secretary of State for India in Council. (Taylor and Francis, printers). xviii + 541 pp. (*Tropidonotus piscator*, pp. 349-350).
கணக்கீட்டுச் சமன்பாடு(Accounting equation) ஆனது இரட்டை கணக்கு பதியல் முறையின்(double-entry book-keeping)அடிப்படையினை விளக்கும்.

### சமன்பாடு

சொத்து (A) என்பதும், முதலீடு அல்லது மூலதனம் (E) என்பதும், பொறுப்பு (L) என்பதும் கீழ்க்காணுமாறு உள்ள சமன்பாட்டில் அமைந்திருக்கும்
  

**சொத்து = மூலதனம் + பொறுப்பு**
  

அல்லது 
  

{\displaystyle A=E+L}

சொத்தானது உரிமையாளரின் மூலதனம் மற்றும் கடன் ஈந்தவர்களின் பணம் (பொறுப்பு)ஆகியவையே என்பதனை சமன்பாடு விளக்குகின்றது 
உதாரணமாக, மாணவன் ஒருவன் ரூ.50,000 பெறுமதியான கணனி ஒன்றினை கொள்வனவு செய்கின்றான்.இதில் ரூ.30,000 
வினை தன் நண்பனிடம் கடனாகவும் மீதி ரூ.20,000 வினை தன் சொந்த பணத்திலிருந்தும் செலுத்தினான்.இங்கு கணக்கீட்டுச் சமன்பாட்டின்படி
சொத்து ரூ.50,000 ஆகவும் பொறுப்பு ரூ.30,000 ஆகவும் மூலதனமாக ரூ.20,000 ஆகவும் காணப்படும்.

இச்சமன்பாட்டினை விரிவாக்கம் இவ்வாறு காணப்படும்

`மூலதனம் + தேறிய இலாபம் - பற்று + நீண்டகால கடன்கள் + குறுகிய காலக்கடன்கள் = நிலையான சொத்து + நடப்புச் சொத்து + முதலீடு`

இங்கு சொத்திலிருந்து பொறுப்பினை கழித்தால் உரிமையாளர் மூலதனம் பெறப்படும்

### சமன்பாடும் ஊடுசெயலும்

ஒவ்வொரு கணக்கீயல் ஊடுசெயலும் (transaction) கணக்கீட்டு சமன்பாட்டின் ஏதாவது ஒரு உறுப்பினைப் பாதிக்கும்,அத்துடன் சமன்பாடு 
இருபுறமும் சமப்படும்:

| ஊடுசெயல்எண் | சொத்து | பொறுப்பு | மூலதனம் | விளக்கம் |
| --- | --- | --- | --- | --- |
| 1 | + | 6,000 |  |  | + | 6,000 | உரிமையாளர் பொருள் பற்று |
| 2 | + | 10,000 | + | 10,000 |  |  | கடனுக்கு பொருள் வாங்கியது |
| 3 | − | 900 | − | 900 |  |  | பணத்திற்கு பொருள் வாங்கியது |
| 4 | + | 1,000 | + | 400 | + | 600 | கடனாகவும் பணம் கொடுத்தும் பொருள வாங்கியது |
| 5 | + | 700 |  |  | + | 700 | வருமானம் |
| 6 | − | 200 |  |  | − | 200 | செலவீனம் |
| 7 |  |  | + | 100 | − | 100 | பணம் செலுத்தப்படாத செலவீனம் |
| 8 | − | 500 | − | 500 |  |  | கடன்பட்டோருக்கு பணம் செலுத்தப்பட்டது |
| 9 |  | 0 |  | 0 |  | 0 | பணத்திற்கு பொருள் விற்பனை |
|

இவைகள் சாதாரண உதாரணங்களாகும்

### ஐந்தொகை

கணக்கீட்டு சமன்பாட்டின் விரிவு பெற்ற வடிவமே ஐந்தொகையாகும்.இதனால் இச் சமன்பாட்டினை ஐந்தொகை சமன்பாடு எனவும் அழைக்கலாம்.

### இவற்றை பார்க்க

* ஐந்தொகை
* Accounting\_equation

மேற்கோள்கள்
-----------

1. 1 2  Meigs and Meigs. *Financial Accounting, Fourth Edition*. McGraw-Hill, 1983. pp.19-20.
2. ↑  Financial Accounting 5th Ed,p 47, HornGren, Harrison, Bamber, Best, Fraser, Willet, Pearson/Prentice Hall, 2006
**கர்நாடக சட்டமன்றம்** என்பது கர்நாடக மாநிலத்தின் மாநிலச் சட்டப் பேரவை ஆகும். கர்நாடக மாநிலத்தில் சட்டம் ஆக்கும் அமைப்பு முறை ஈரவை முறைமை ஆகும். (அதாவது, சட்டமன்றம், சட்ட மேலவை ஆகிய இரண்டும் இருக்கும்.) சட்டமன்றம் பெங்களூரில் உள்ள விதான சௌதாவில் இயங்குகிறது. சட்டமன்றத்தில் 225 உறுப்பினர்கள் இருப்பர். ஒருவர் மட்டும் நியமிக்கப்படுவார். ஏனையோர், ஒவ்வொரு தொகுதியிலும் தலா ஒருவர் என்ற முறையில் தேர்ந்தெடுக்கப்படுவர். இவர்கள் மக்களால் தேர்தல் மூலம் தேர்ந்தெடுக்கப்படுவர். ஒரு தொகுதியில் அதிக வாக்குகளைப் பெறுபவர், அந்த தொகுதியின் சட்டமன்ற உறுப்பினராக தேர்ந்தெடுக்கப்படுவார்.

2023-ஆம் ஆண்டில் நடைபெற்ற மாநில சட்டமன்றத் தேர்தலில் புதிய உறுப்பினர்கள் தேர்ந்தெடுக்கப்பட்டனர். இது வரை பதின்மூன்று சட்டமன்றங்கள் நடந்துள்ளன. தற்போது, பதினான்காவது சட்டமன்றம் இயங்குகிறது.

சட்டமன்ற உறுப்பினர்கள்
----------------------

* கர்நாடக சட்டமன்ற உறுப்பினர்கள்

மேலும் பார்க்க
--------------

* விதான சௌதா
* கர்நாடக அரசு
* கர்நாடக முதலமைச்சர்களின் பட்டியல்
* கர்நாடக சட்ட மேலவை

மேற்கோள்கள்
-----------

1. ↑  "Karnataka Legislative Assembly" இம் மூலத்தில் இருந்து 24 December 2016 அன்று. பரணிடப்பட்டது.. .
2. ↑  "Archived copy" இம் மூலத்தில் இருந்து 16 July 2023 அன்று. பரணிடப்பட்டது.. .
3. ↑  "chief minister Archives" (in en-US) இம் மூலத்தில் இருந்து 28 December 2021 அன்று. பரணிடப்பட்டது.. .

வெளி இணைப்புகள்
---------------

விக்கிமீடியா பொதுவகத்தில்,  
 ***கர்நாடக சட்டப் பேரவை***   
என்பதில் ஊடகங்கள் உள்ளன. 

* சட்டமன்றத்தின் தளம் பரணிடப்பட்டது 2007-05-26 at the வந்தவழி இயந்திரம்
As the temperature decreases, the peak of the black-body radiation curve moves to lower intensities and longer wavelengths. The black-body radiation graph is also compared with the classical model of Rayleigh and Jeans.
கரும்பொருள் கதிர்வீச்சின் நிறம் (நிறத்தன்மை) கரும்பொருளின் வெப்பநிலையை சார்ந்திருக்கிறது; நிறங்களின் பாதை CIE 1931 x, y வெளியில் காட்டப்பட்டுள்ளது, இது பிளான்கியன் வரைபாதை என அறியப்படுகிறது.
**கரும்பொருள்** *(black body)* என்பது தன் மீது விழும் அனைத்து மின்காந்த கதிர்வீச்சையும் ஈர்த்துக் கொள்ளும் தன்மையுடைய ஒரு பொருளாகும். இது ஓர் இயற்பியல் கருத்துருவாகும்.

**முழுக்கரும்பொருள்** (perfect black body), அதன்மீது விழுகின்ற அனைத்து அலைநீளங்களும் உடைய வெப்பக் கதிர்வீச்சினை முழுமையாக உட்கர்கிறது. மற்றும் சூடேற்றப்படும்போது அனைத்து அலைநீளங்களையும் வெளிவிடுகிறது.முழுக்கரும்பொருள் எந்த வெப்பக்கதிர்வீச்சினையும் எதிரொளிப்பது அல்லது கடத்துவது இல்லை என்பதால் முழுக்கரும்பொருளின் உட்கவர்திறன் மதிப்பு ஒன்று ஆகும்.

எந்த ஒரு மின்காந்தக் கதிர்வீச்சும் கரும்பொருளின் வழியே கடப்பதோ அல்லது பிரதிபலிப்பதோ இல்லை. கட்புலனாகும் ஒளி (மின்காந்த கதிர்) பிரதிபலிப்பது அல்லது கடத்தப்படுவது இல்லை என்பதால் குளிர்ச்சியாக உள்ளபோது அது கருமையாகக் காட்சியளிக்கிறது. எனினும், கரும்பொருளானது கதிர்வீச்சின் நிறமாலைக்கு ஏற்ப வெப்பநிலையை உமிழ்கிறது. இந்த வெப்பக் கதிர்வீசலுக்கு கரும்பொருள் கதிர்வீச்சு என்று பெயர்.

அறை வெப்பநிலையில் கரும்பொருளானது பெரும்பாலும் அகச்சிவப்புக் கதிர்களையே உமிழ்கிறது. ஆனால் வெப்ப நிலையானது சில நூறு டிகிரி செல்சியசைத் தாண்டும் போதும் கட்புலனாகும் அலைநீளம் கொண்ட சிவப்பு, ஆரஞ்சு, மஞ்சள், வெண்மை மற்றும் நீல நிறக் கதிர்களை உமிழ்கிறது. வெண்மை நிறமாக அப் பொருள் இருந்தால் அது பெரும்பாலும் புற ஊதாக் கதிர்களை உமிழும்.

கரும்பொருள் என்று குஸ்தாவ் கிர்க்காஃப் என்ற அறிவியல் அறிஞர் 1860 ஆம் ஆண்டு பெயரிட்டார். கரும்பொருட்களால் வெப்பச் சமநிலையின் கூறுகளை சோதனை செய்ய முடியும். கரும்பொருட்களைப் பற்றிய ஆய்வானது குவாண்டம் விசையியல் என்ற துறைக்கு வழி வகுத்தது.

மேற்கோள்கள்
-----------

1. ↑  Planck 1914, ப. 44, §52
2. ↑  Robert Karplus\* and Maurice Neuman, "The Scattering of Light by Light", Phys. Rev. 83, 776–784 (1951)
3. ↑  Kirchhoff 1860c
கல்கத்தா கொடி
**கல்கத்தா கொடி** எனப்படுவது இந்தியாவின் ஆரம்பத்தில் பாவிக்கப்பட்ட ஒரு உத்தியோகப் பூர்வமற்ற கொடியாகும். சுசீந்திர பிரசாத் போஸ் என்பவரால் இந்தக் கொடி வடிவமைக்கப்பட்டு ஆகஸ்ட் 7, 1906 அன்று கல்கத்தா நகரில் பார்ஸி பகன் சதுரத்தில் என்றழைக்கபடும் கிரீன் பார்க் சதுக்கத்தில் முதன் முதலில் அறிமுகம் செய்து வைக்கப்பட்டது. 

முதல் இந்திய தேசிய மூவர்ணக் கொடியான இது ஆரஞ்சு, மஞ்சள், பச்சை என்ற மூவர்ண கிடையான பட்டிகளை கொண்டிருந்தது. மேல் பட்டையான ஆரஞ்சு நிறப்பட்டையில் பாதி விரிந்த நிலையில் எட்டு தாமரை சின்னங்களும், கீழ்ப்பட்டையான பச்சை பட்டையில் சூரியனையும் பிறையையும் சின்னமாக கொண்டுள்ளது. சூரியன் இந்துக்களையும் பிறை இசுலாமியர்களையும் குறிப்பிடப் பயன்பட்டது. இக்கொடியின் நடுவே இருந்த மஞ்சள் நிறப்பட்டையில் *வந்தே மாதரம்* என்று தேவநகரி மொழியில் எழுதப்பட்டும் இருந்தது.

மேற்கோள்கள்
-----------

1. ↑  Singh, K. V. (2007). *Our national flag*. Publications Division, Ministry of Information and Broadcasting, Govt. of India. இணையக் கணினி நூலக மையம்:1110172419.
2. ↑  "জাতীয় পতাকার প্রথম রূপকার হেমচন্দ্র কানুনগো আজও ইতিহাসে উপেক্ষিত" (in bn). 2022-08-10. .
3. ↑  "Parsi Bagan Lane: A Land Of Freedom Struggle - Asiana Times" (in en-US). 2022-09-16. .
மூனிச் நகரில் கல்லச்சுக்கலை இயந்திரம். பழைய முறை
**கல்லச்சுக்கலை** (Lithography) என்பது எண்ணெயும், நீரும் கலக்காமல் இருக்கும் என்ற கோட்பாட்டின் அடிப்படையில் உருவாக்கப்பட்ட ஒரு வரைக்கலை முறையாகும். இது பெரும்பாலும் கற்களிலோ அல்லது உலோகத்திலோ மென்மையான பகுதியின்மேல் வரையப்படும். இதனை சுண்ணாம்பு அச்சுக்கல் என அழைப்பர். இந்த அச்சுக்கலைப் பாணியை முதன்முதலில் 1796இல் கண்டுபிடித்துச் செயலாக்கியவர் செருமனி நாட்டைச் சார்ந்த நடிகர் அலோய்சு செனெஃபெல்டர் (*Alois Senefelder*) என்பவர். இவர் மேடை நாடக விளம்பரத்திற்காக மலிவான முறையில் படங்களை அச்சிடுவதற்கு இக்கலைப் பாணியைப் பயன்படுத்தினார்.

கல்லச்சுக்கலையின் தத்துவம்
--------------------------

கல்லச்சுக்கலை ஓர் எளிய வேதியியல் தத்துவத்தின் அடிப்படையில் படிமங்களை ஆக்கிட உருவாக்கப்பட்டது. ஒரு படிமத்தின் நேர்முகப் பகுதி நீர் எதிர்ப்பு (*hydrophobic*) பண்புடையது என்றால், அதன் எதிர்முகப் பகுதி நீர் ஈர்ப்பு (*hydrophilic*) பண்புடையதாகும். பொருத்தமான அச்சு மையும் நீர்க் கலவையும் படிமத் தட்டில் வைக்கப்படும்போது, மை நேர்முகப் பகுதியில் ஒட்டிக்கொள்ளும், நீர் எதிர்முகப் பகுதி படிமத்தை அகற்றும். 

இதைக் கண்டுபிடித்த அலோய்சு செனெஃபெல்டெர் முதலில் சுண்ணாம்புக் கல்லைப் பயன்படுத்தினார். இதிலிருந்து "கல்லச்சுக்கலை" என்னும் பெயர் எழுந்தது. கிரேக்க மொழியில் "லித்தோசு" ("lithos" = λιθος) என்றால் "கல்" என்று பொருள். 

கல்லச்சுக்கலை பாணியில் அச்சிடப்பட்ட கடற் சாமந்திகள் படம். ஆண்டு: 1904

தற்காலத்தில் கல்லச்சுக்கலை
--------------------------

மேற்கோள்கள்
-----------

1. ↑   Brooks, Frederick Vincent (1911). "Lithography". *பிரித்தானிக்கா கலைக்களஞ்சியம்* (11th) **16**.  Cambridge University Press. 785–789.
2. ↑  Weaver, Peter. (1964) *The Technique of Lithography*. London: B.T. Batsford, p. 49.
3. ↑  Meggs, Philip B. A History of Graphic Design. (1998) John Wiley & Sons, Inc. p 146, ISBN 0-471-29198-6.

இன்று செய்தித் தாள்கள், விளம்பரச் சுவரொட்டிகள் போன்றவை ஆப்செட் முறையில் கல்லச்சுக்கலையின் அடிப்படைத் தத்துவத்தைப் பின்பற்றி பெருமளவில் அச்சிடப்படுகின்றன. அதோடு கணிணி தொழில்நுட்பமும் இணைக்கப்பட்டுள்ளது.
***கலிலியோ*** (*Galileo*) என்பது வியாழன் (ஜுபிட்டர்) கோளையும் அதன் சந்திரன்களையும் ஆராய்வதற்காக நாசாவினால் விண்ணுக்கு அனுப்பப்பட்ட ஆளில்லா விண்கலம் ஆகும். வானியலாளர் கலிலியோ கலிலியின் நினைவாக அவரின் பெயர் சூட்டப்பட்ட இவ்விண்கலம் அக்டோபர் 18, 1989 இல் அட்லாண்டிஸ் மீள்விண்ணோடத்தினால் அனுப்பப்பட்டது. இது ஏவப்பட்டு கிட்டத்தட்ட ஆறு ஆண்டுகளின் பின்னர் பூமி மற்றும் வீனஸ் கோள்களைத் தாண்டி 1995, டிசம்பர் 7 ஆம் நாள் வியாழனை அடைந்தது.

முதன்முதலாக ஒரு சிறுகோளை அண்டிச் சென்ற விண்கலம் *கலிலியோ* ஆகும். முதலாவது சிறுகோள் சந்திரனைக் கண்டுபிடித்தது. வியாழனின் சுற்றுவட்டத்தைச் சுற்றிவந்த முதலாவது விண்கலமும் இதுவாகும். அத்துடன் வியாழனின் வளிமண்டலத்துள் சென்ற முதலாவது விண்கலமும் இதுவே.

கலிலியோவினால் எடுக்கப்பட்ட படம்: வியாழனின் நான்கு பெரிய சந்திரன்கள்
2003, செப்டம்பர் 21 இல், 14 ஆண்டுகள் விண்வெளியில் உலாவிய *கலிலியோ* திட்டம் கைவிடப்பட்டது. அன்று இவ்விண்கலம் வினாடிக்கு 50 கிமீ வேகத்தில் வியாழனின் வளிமண்டலத்தினுள் அனுப்பட்டு வியாழனுடன் மோதவிடப்பட்டது. பூமியில் இருந்து பாக்டீரியாக்கள் எதனாலும் அங்குள்ள சிறுகோள்கள் எதுவும் பாதிக்கப்படாமல் இருக்கும் பொருட்டே *கலிலியோ* கைவிடப்பட்டது. *கலிலியோ* கண்டுபிடித்த யுரோப்பா என்ற சந்திரனின் மேற்பரப்பின் கீழே உப்பு நீர் பெருங்கடல் ஒன்று இருப்பதாக நாசா அறிவியலாளர்கள் நம்புகின்றனர்.

வெளி இணைப்புகள்
---------------

* *கலிலியோ* இணையத்தளம் பரணிடப்பட்டது 2008-09-20 at the வந்தவழி இயந்திரம்
* *கலிலியோ* திட்டம் பரணிடப்பட்டது 2009-04-12 at the வந்தவழி இயந்திரம்

மேற்கோள்கள்
-----------

1. ↑  "The Final Day on Galileo – Sunday, September 21, 2003". Spaceref.com. September 19, 2003. .
2. ↑  "Galileo Jupiter Arrival". NASA/Jet Propulsion Laboratory. December 1995. .
3. ↑  Beyer, P. E.; O'Connor, R. C.; Mudgway, D. J. (May 15, 1992). "Galileo Early Cruise, Including Venus, First Earth, and Gaspra Encounters". *The Telecommunications and Data Acquisition Report* (NASA/Jet Propulsion Laboratory): 265–281. TDA Progress Report 42-109. .